ועדת החוקה, חוק ומשפט, כנסת 15, פרוטוקול מספר 249, 2000-12-20 16:30

אמנון רובינשטיין: אני פותח את ישיבת ועדת החוקה, חוק ומשפט להכנת הצעת חוק הבחירות לכנסת ולראש הממשלה (תיקון מס' 42) לקריאה שנייה ולקריאה שלישית.

אמנון רובינשטיין: כפי שאמרתי במליאה, אנחנו נשתמש בהזדמנות זאת כדי לתקן, אם אפשר, תיקונים עקיפים.

אמנון רובינשטיין: אני מבקש משלמה שהם שיציג את החוק.

אמנון רובינשטיין: הוא ניסח אותו.

שלמה שהם: בתחילה יש את עניין סעיף 1 לחוק, שבא לומר שיהיה יום שבתון גם בבחירות מיוחדות לראש הממשלה.

אמנון רובינשטיין: האם בחירות מיוחדות זה כולל את הסיבוב השני?

אמנון רובינשטיין: צריך לבדוק את זה.

אמנון רובינשטיין: מפני שהסיבוב השני יכול להיות משמעותי לא פחות מהסיבוב הראשון.

אמנון רובינשטיין: בארץ אין בחירות בלי שבתון.

אהוד שיל"ת: בסיבוב השני יש שבתון.

אמנון רובינשטיין: אני מצביע על סעיף 1, יום שבתון בבחירות מיוחדות.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: ה צ ב ע ה בעד – רוב נגד - אין

אמנון רובינשטיין: הסעיף התקבל פה אחד.

שלמה שהם: בחוק הבחירות לכנסת ולראש הממשלה, בהוראת השעה, עברו שתי הסתייגויות מתוך שלוש של שאול יהלום.

שלמה שהם: כיוון שנוצר מצב כזה יש שתי אפשרויות: או שאנחנו אומרים שמחזירים את המצב לקדמותו.

שאול יהלום: לא, זה הוכרע במליאה.

שלמה שהם: האפשרות השנייה היא להוסיף את ההסתייגות הזאת שלא התקבלה, שגם היא רצון המליאה.

שלמה שהם: בצורה שזה הוחלט כרגע נוצר מצב שהוא לא הגיוני.

שאול יהלום: ההסתייגות היא האמצעית, היא לא הראשונה.

שאול יהלום: הסבירו שיש כאן חוסר עקביות, ואפילו הממונה על הבחירות מטעם משרד הפנים, שהוא גם משפטן, אמר שלא צריך את התיקון העקיף.

שאול יהלום: אולי שכנעתם אותו.

אמנון רובינשטיין: אני לא דיברתי אתו על זה.

אהוד שיל"ת: מה שקורה אם ההסתייגות השנייה לא מתקבלת, הוא שזה חוק לא יפה.

אהוד שיל"ת: כי הוא אומר שהשופט יכול לקבוע לגבי כל אזרח אמצעי זיהוי.

אהוד שיל"ת: לגבי זיוף אמצעי זיהוי זה חל, אבל שוטר לא יכול לקבל כל זיהוי.

אהוד שיל"ת: זה לא נורמלי.

אמנון רובינשטיין: יושב-ראש ועדת הבחירות המרכזית לא רוצה להיות מעורב בעניינים שנויים במחלוקת, לכן הוא רוצה שהחוק יקבע מה אמצעי הזיהוי.

שאול יהלום: יש במדינה שלנו תופעה של זיופים.

שאול יהלום: שיטת הזיופים היא שמשיגים תעודות של נפטרים, ומגיעים אתם לבחור.

שאול יהלום: ככל שמותר להשתמש בסוגים שונים של תעודות, מגדילים את המספר, כי אז משיגים עוד דרכונים ותעודות שוטר וכדומה.

שאול יהלום: לכן המטרה היא שיהיה מותר רק תעודת זהות.

שאול יהלום: מי שראה מי הסיעות שהתנגדו, הבין שזה לא היה בהיסח הדעת.

שאול יהלום: הם יצאו החוצה והתייעצו.

שאול יהלום: אני מרים ידיים כאשר יש שביתה, ולכן אני משאיר את הסמכות לשיקול דעתו של היושב-ראש.

שאול יהלום: אם חודש לפני הבחירות הוא יראה שיש אנשים שאין להם תעודת זהות ויש שביתה, האם הם לא יצביעו?

שאול יהלום: שיצביעו עם דרכון.

שאול יהלום: אבל זה צריך להיות הוראת שעה, זה צריך להיות חירום, רק בגלל השביתה.

אהוד שיל"ת: הבעיה היא פוליטית, כי יש מי שתומך בדברים.

אהוד שיל"ת: אני לא מדבר על היסח הדעת, אני מדבר על המצב כפי שהוא היום בחוק.

אהוד שיל"ת: מה שמציעים הוא מספר מסוים של תעודות, זה דרכון בתוקף ותעודת נהיגה, ולגבי חיילים או שוטרים – תעודת חייל או שוטר.

אהוד שיל"ת: בנוסח כפי שאתה העברת, ולכן הוא לא נוח לשופט, כתוב שהשופט יקבע אמצעי זהירות.

אהוד שיל"ת: מחר יבוא אליו מישהו ויגיד לו שתעודת חבר בש"ס עם תמונה זה גם טוב, או תעודת חבר הסתדרות זה גם טוב.

שאול יהלום: השופט הוא אדם רציני.

אהוד שיל"ת: אבל יבקשו ממנו שיאשר.

אמנון רובינשטיין: לא כל אמצעי זיהוי, נפרק את אמצעי הזיהוי.

אמנון רובינשטיין: הכנסת כאן הצביעה לא מתוך היסח הדעת.

אמנון רובינשטיין: אני הייתי במליאה, ואנשים היו מודעים לאפשרויות הזיוף.

אמנון רובינשטיין: חברת הכנסת אביטל העירה על זה אתמול, שככל שמגדילים את מספר התעודות, אפשרויות הזיוף גדלות.

דורית ואג: אבל הן כולן תעודות רשמיות על-פי חוק, אלה לא סתם תעודות.

אמנון רובינשטיין: אני מציע נוסח משולב.

שאול יהלום: לזה אין לי התנגדות.

שאול יהלום: בניסיון להקיף תיתן את הסמכות לשופט מתי שהוא רוצה להודיע, אבל אתה מגביל אותו לארבע התעודות האלה.

אמנון רובינשטיין: הוועדה מחליטה שלמליאה יעלה תיקון עקיף, שהוא ישאיר את אמצעי הזיהוי שמנינו בהצעה המקורית, אבל לא יקבע את זה אוטומטית, אלא יסמיך את יושב-ראש ועדת הבחירות המרכזית לקבוע את השימוש באמצעים החריגים.

שלמה שהם: והוא צריך להחליט על-פי שיקול דעתו.

שאול יהלום: הוא יכול להחליט על שניים מתוך הארבעה, אבל יש לו רשימה מוגבלת.

אמנון רובינשטיין: הוא לא יכול להחליט על תעודת חבר מפלגה.

אמנון רובינשטיין: נחליט על החילופין, כי אחר-כך יהיו פרשנויות איך מסבירים את הסתירות האלה.

אהוד שיל"ת: פה אין ממש סתירה.

אמנון רובינשטיין: יש חוסר אסתטיקה.

אמנון רובינשטיין: יש גם הבעיה של אופיר פינס.

שלמה שהם: בחוק דרכי תעמולה היה סעיף בקשר לילדים.

שלמה שהם: הסעיף היה: "לא ישותף במערכת הבחירות ילד שגילו מתחת לגיל 15, לעניין זה שיתוף בתעמולת בחירות, למעט שידורי תעמולת בחירות בצילום או בהקלטה שבהם מופיע ילד בפעילות שגרתית".

שלמה שהם: אופיר פינס הופיע בוועדה, ואמר שבהסכמת ההורים אפשר.

שלמה שהם: הוא התכוון לומר, שמתחת לגיל 15 הסכמת הורים לא עוזרת, והוא דורש הסכמת הורים לגבי הסיפא.

שלמה שהם: אחרי שההסתייגות עברה הוא העלה את זה.

שלמה שהם: אמרתי שאם יש הסכמה בוועדה ואם זה על דעתו, שהסתייגותו פשוט תימחק.

שלמה שהם: הוועדה תחליט להוריד את הסכמת ההורים בסעיף הזה בכלל.

דורית ואג: מחזירים את המצב לקדמותו, לפני שהתקבלה ההסתייגות.

קולט אביטל: ואז זה יבוא שוב למליאה?

אמנון רובינשטיין: כן.

אמנון רובינשטיין: אני מבקש להעלות להצבעה את ההצעה שהמלים "בהסכמת ההורים" יימחקו.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: ה צ ב ע ה בעד – רוב נגד – אין

אמנון רובינשטיין: ההצעה התקבלה.

אמנון רובינשטיין: תודה רבה.